**OBRAZLOŽENJE**

**Nacrta prijedloga odluke o izmjenama i dopunama Odluke o organizaciji i načinu naplate parkiranja u Gradu Zadru**

Gradsko vijeće Grada Zadra donijelo je dana 3. ožujka 2015. godine Odluku o organizaciji i načinu naplate parkiranja u Gradu Zadru koja je izmijenjena i dopunjena 29. svibnja 2018. godine. Odukom su određene javne parkirališne površine, organizacija i način naplate parkiranja, te nadzor nad parkiranjem vozila na javnim parkiralištima s naplatom na području Grada Zadra.

Izmjenama i dopunama važeće Odluke prati se potreba uređivanja prometa u mirovanju na Liburnskoj obali i u ulici Ivana Brčića u Zadru, posebno u turističkoj sezoni.

Nadalje, izmjenama i dopunama Odluke detaljnije je propisan način ostvarivanja prava na kupnju povlaštene karte kao i naplata parkiranja u I zoni od 15. lipnja do 31.kolovoza.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjenama i dopunama Odluke o organizaciji i načinu naplate parkiranja u Gradu Zadru, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom . 12. svibnja 2019. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |